Оҕо төрөөт даҕаны аан маҥнай тыынан, тыын ыларыттан - тыыннаах буолуута саҕаланар. Киһи тыыннаҕына эрэ тыыннаах буолан сылдьыыта биир тылынан бэриллэрэ саха тыла олус былыргытын, киһи салгыны тыынар буолуоҕуттан төрүтүн, сүрүн өйдөбүлүн сүтэрбэккэ, симэлиппэккэ сылдьарын бэлиэтиир.

Тугрик 1925 сыллаахха ахсынньыга харчы эргииригэр киирбитэ. Харчылар ССРС-ка оҥоһуллубуттара. Манньыаттар Ленинградка быһыллыбыттара, банкноталар Москваҕа Гознакка бэчээттэммиттэрэ.

Аныгы ыаллар биир эмэ атаах, бэлэмҥэ үөрэппит оҕолоро быстах быһыыга, сыыһа-халты туттууга түбэһэн олохтон туораатаҕына, соҕотох хаалан хаалбыт төрөппүттэрэ соҕотохсуйууга, таҥара накааһыгар түбэһэллэр.

Иван Яковлевич Строд холобура суох хорсун, эрдээх санаалаах, өлбөт-сүппэт өрөгөйдөөх, албан ааттаммыт героическай кыһыл командир. Кини 1894 сыллаахха муус устар 10 күнүгэр Латвийскай ССР Лудза диэн куоратыгар фельдшер кэргэнигэр төрөөбүтэ. Бастакы Аан дойду сэриитигэр финляндскай полк сатыы разведчиктарын этэрээтигэр сулууспалаабыта. Үс сылы быһа олортон чугуйбакка охсуһан өстөөх траншеятыгар баран ""тылы"" саҕатыттантутан кэлэрэ, штаб кистэлэҥ докумуоннарын ылаары өстөөх тыылыгар киирэн тахсыталыыра. Ол күчүмэҕэй сырыыга сылдьан хаста да бааһырбыта уонна контузияламмыта. Биирдэ эмиэ куопутунан өстөөх блиндаһыттан биир офицеры соҕотоҕун соһон-сыһан аҕалбытыгар Георгиевскай кириэһинэн төрдүһүн наҕараадаламмыта.

Олоххо улахан уопуттаах бэйэлэрэ күүстээх санаалаах дьон куһаҕан санаалартан ыраастаныыга көмөлөһөр кыахтара улахан. Кинилэр олохторун уопутунан туһанан, үтүө санааларын күүһүнэн дьайан, этэр тылларын ылыннарар кыахтара улаханынан эдэр, уопута тиийбэт киһи сыыһа-халты туттунуутун таба өйдөөн, көннөрүнэригэр көмөлөһөр кыахтара элбэх.